Diari Oficial de la Generalitat Valenciana


Sumari del DOGV 7131, del 15-10-2013 (2013/9711)

RESOLUCIÓ de 3 d'octubre de 2013, de la Direcció General de Centres i Personal Docent, per la qual s'aprova l'expedient dels processos selectius per a ingrés en els cossos docents dels aspirants pendents de dur a terme la fase de pràctiques.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9711


Data del document
:   03-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 3 d'octubre de 2013, de la Direcció General de Centres i Personal Docent, per la qual s'aprova l'expedient dels processos selectius per a ingrés en els cossos docents dels aspirants pendents de dur a terme la fase de pràctiques. [2013/9711]  
Havent realitzat la fase de pràctiques els aspirants pendents de realitzar-la, tant aquells seleccionats dins del marc del procediment selectiu per a ingrés i adquisició de noves especialitats en el cos de mestres, convocat per la Resolució de 27 d'abril de 2010, de la Conselleria d'Educació (DOCV 6257, 30.04.2010), com els aspirants ingressats en virtut de sentència pertanyents a processos selectius anteriors, i havent comprovat que tots reunixen els requisits generals i específics de participació establits en la respectiva convocatòria, resolc:  
  
  
Primer  
Aprovar l'expedient del procés selectiu per a l'ingrés i l'adquisició de noves especialitats en el cos de mestres, convocat per la Resolució de 27 d'abril de 2010, de la Conselleria d'Educació, respecte de les aspirants esmentades a continuació, declarades aptes en la fase de pràctiques, que estaven pendents de realitzar-la, i remetre'l al Ministeri d'Educació, Cultura i Esport perquè procedisca al seu nomenament i a l'expedició dels corresponents títols de funcionàries de carrera, de conformitat amb la puntuació obtinguda, i això amb efectes d'1 de setembre de 2013.  
  
Cognoms i nom Especialitat  
Esteban Díez, Milagros Educació Infantil  
Rivera Escrig, Marta Audició i Llenguatge  
  
Segon  
Aprovar l'expedient del procés selectiu convocat per l'Orde de 6 de maig de 2009, de la Conselleria d'Educació, respecte d'Elena Briz Gabaldón, declarada apta en la fase de pràctiques, que va ingressar en el cos de mestres per l'especialitat d'Educació Infantil, en execució de la Sentència número 1125/2012, del Tribunal Superior de Justícia de la Comunitat Valenciana, portada a efecte per la Resolució de 14 de febrer de 2013, del director general de Centres i Personal Docent (DOCV 6982, 11.03.2013), i remetre'l al Ministeri d'Educació, Cultura i Esport perquè procedisca al seu nomenament i a l'expedició del corresponent títol de funcionària de carrera, de conformitat amb la puntuació obtinguda, i això amb efectes d'1 de setembre de 2010.  
  
Tercer  
Aprovar l'expedient del procés selectiu convocat per l'Orde de 24 d'abril de 2007, de la Conselleria de Cultura, Educació i Esport, respecte de Salvador Palacios Canet, declarat apte en la fase de pràctiques, que va ingressar en el cos de professors d'Ensenyança Secundària per l'especialitat de Geografia i Història, en execució de la Sentència número 1062/2010, del Tribunal Superior de Justícia de la Comunitat Valenciana, portada a efecte per la Resolució de 12 de juny de 2012, del subdirector general de Personal Docent (DOCV 6809, 3.07.2012), i remetre'l al Ministeri d'Educació, Cultura i Esport perquè procedisca al seu nomenament i a l'expedició del corresponent títol de funcionari de carrera, de conformitat amb la puntuació obtinguda, i això amb efectes d'1 de setembre de 2008.  
  
Quart  
De conformitat amb el que preveuen les respectives convocatòries, els aspirants hauran d'obtindre la seua primera destinació definitiva en l'àmbit de gestió de la Conselleria d'Educació, Cultura i Esport, i acudir amb caràcter forçós al concurs, conforme disposa l'article 12 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del director general de Centres i Personal Docent de la Conselleria d'Educació, Cultura i Esport, en el termini d'un mes comptat des de l'endemà de la seua publicació, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 3 d'octubre de 2013.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.